De Édith Piaf (amtli: Édith Giovanna Gassion; * 19. Dezemba 1915 z Paris; † 10. Oktober 1963 z Plascassier, Frankreich) wor a franzesische Sängarin. Se hod voa oim Chansons und Balladn gsunga. Ia bekanntastes Liad is Non, je ne regrette rien (boarisch: "Naa, I berei gor nix"). Ia Gsangsstui wor so markant, dass man neama vagisst, wen man nua amoi heat. Weis goa so kloa woa (1,47 m) hods in Spitznom "Piaf" kriagt, wos sovui wia "Spotz" hoasst.